Kanisa la Moravian Tanzania (kifupisho: KMT) ni muungano wa majimbo ya Kanisa la Moravian nchini Tanzania. Idadi ya Wakristo wake imekadiriwa kuwa 738,000. Makao makuu yako Mbeya mjini. Kwa pamoja KMT inaendesha Chuo Kikuu Teofilo Kisanji. Kazi nyingine ya pamoja ni kutolewa kwa "Kiongozi Kalenda" ambayo ni chaguo la maneno ya Biblia kwa kila siku. Kuna majimbo matano ya KMT ambayo ni Kanisa la Moravian Tanzania Jimbo la Kusini (Moravian Church in Southern Tanzania) - makao makuu ni Rungwe Kanisa la Moravian Tanzania Jimbo la Magharibi (Moravian Church in Western Tanzania) - makao makuu ni Tabora Kanisa la Moravian Tanzania Jimbo la Kusini Magharibi (Moravian Church in South-Western Tanzania) - makao makuu ni Mbeya Kanisa la Moravian Tanzania Jimbo la Rukwa (Moravian Church in Tanzania Rukwa Province) - makao makuu ni Sumbawanga Kanisa la Moravian Tanzania Jimbo la Ziwa Tanganyika (Moravian Church in Tanzania Lake Tanganyika Province)- makao makuu ni Kigoma Kila jimbo ni kanisa kamili la kujitegemea. Pamoja na hayo kuna majimbo mawili ya misheni ambayo hayajafikia hali ya kujitegemea kikamilifu, hivyo bado yanashirikiana kila moja na jimbo mzazi.